СЪОБЩЕНИЕ ДО МЕДИИТЕ
Силви Стам., 
Национален Дворед на Културата в качеството си на продуцент, 
със специалната подкрепа на Национален Център за Книгата, Литературен клуб Перото, Делек, MT&M Колеж & Израелски център за наука и култура 
имат удоволствието да Ви поканят на откриването на фотографска изложба „30/47”.
 “30/47” е авторска изложба на Силви Стам., която представя посредством фотография стихове на едни от най-популярните млади български автори. 
Изложбата “30/47” e вдъхновена от съвременна българска поезия, като тя е визуализирана посредством фотография, с използвана авторска намеса върху отпечатани стихосбирки и някои неиздавани до момента стихове на едни от най-популярните ни млади автори. Крайният резултат е необичайна комбинация от различни изкуства, която допълва личното преживяване на читателя при досега с конкретната творба. Изложбата представя, иновативната в световен мащаб Визуална Литература като проект. Тя има за цел да привлича субекта като зрител и да го превръща в читател. Посредник е между поета и неговата публика, като провокира визуални конотации без да ги налага. Това е още един начин да се изразят дълбокото уважение и любов на фотографа, като автор, към поезията. 
“30/47” се състои от 30 фотографии, като всеки автор е представен с по десет творби. За всяка от трите серии фотографии е разработена отделна концепция и е следвана стриктно индивидуалната линия, която анализира или представя нов визуален прочит на литературната творба, включена във фотографията. 
По време на официалното откриване на изложбата ще има литературно четене от самите поети, чиито творби са заснети – 
Илиян Любомиров (познат на широката публика като Августин Господинов), 
Рене Карабаш и 
Константин Трендафилов. 
Заповядайте на 4 ноември (петък) от 19.00ч в НДК, 3 етаж /център/ на откриването на изложба “30/47”.

